# OBRAZLOŽENJE OPĆEG DIJELA FINANCIJSKOG PLANA

## 08705 Ministarstvo demografije i useljeništva

OBRAZLOŽENJE OPĆEG DIJELA FINANCIJSKOG PLANA

ZA MINISTASTVA DEMOGRAFIJE I USELJENIŠTVA

RAZDJEL: 087

GLAVA: 08705

Sukladno članku 36. novog Zakona o proračunu (NN 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

PRIHODI I PRIMICI

Ukupno planirani prihodi poslovanja u 2025. godini iznose 686.515.198 EUR, u 2026. godini iznose 769.923.698 EUR; u 2027. godini iznose 806.082.698 EUR.

Struktura prihoda Ministarstva demografije i useljeništva je:

Izvor 11 – u 2025. Prihodi iz nadležnog proračuna iznose 685.984.450 EUR; u 2026. godini 769.392.950 EUR i u 2027. godini 805.551.950 EUR.

Izvor 41 – u 2025., 2026. i 2027. godini planiran je u iznosu od 530.748 EUR.

Ministarstvo demografije i useljeništva u svom financijskom planu ne planira primitke.

RASHODI I IZDACI

U ovom dijelu potrebno je obrazložiti ukupno planirane rashode i izdatke, na što se odnose oni najznačajniji, te na što se odnose najveće promjene u odnosu na prethodno razdoblje.

Ukupno planirani rashodi u 2025. godini odnose se na rashode poslovanja i rashode za nabavu nefinancijske imovine u iznosu od 685.984.450 EUR; u projekcijama za 2026. godinu rashodi poslovanja i rashodi za nabavu nefinancijske imovine planirani su u iznosu od 769.392.950 EUR i u projekcijama za 2027. godinu rashodi poslovanja i rashodi za nabavu nefinancijske imovine planirani su u iznosu od 805.551.950 EUR.

Vrijednosno najznačajniji rashodi odnose se na aktivnost A653028 – Dodatni rodiljni dopust, roditeljski dopust i oprema za novorođeno dijete, aktivnost A753029 – Doplatak za djecu, te na aktivnosti A934006 – Programi i projekti za izgradnju poticajnog okruženja za obitelj i djecu, A934007 – Programi i projekti za revitalizaciju područja pogođenih depopulacijom. Promjene u odnosu na prethodno razdoblje su značajne iz razloga što je Ministarstvo demografije i useljeništva preuzelo preostali plan Središnjeg državnog ureda za demografiju i mlade za 2024. godinu koji je iznosio 207.030.795 EUR-a, a sukladno Programu Vlade Republike Hrvatske 2024. do 2028. godine, demografskim mjerama, te mjerama za poticanje ostanka, povratka i useljavanja u Hrvatsku proračun Ministarstva povećan je za 300%.

Ministarstvo demografije i useljeništva u svom financijskom planu ne planira izdatke.

PRIJENOS SREDSTAVA IZ PRETHODNE I U SLJEDEĆU GODINU

Prijenos sredstava iz prethodne godine za 2025. godinu iznosi 428.665 EUR, za 2026. godinu iznosi 667.122 EUR i za 2027. godinu iznosi 913.005 EUR. odnosi se na neutrošene namjenske prihode ostvarene od igara na sreću. Prihodi se ostvaruju temeljem Zakona o igrama na sreću, čl.8 i Uredbe o kriterijima za utvrđivanje korisnika i načinu raspodjele dijela prihoda od igara na sreću, čl. 2. i 3. za provođenje aktivnosti Provedba mjera obiteljske i populacijske politike.

UKUPNE I DOSPJELE OBVEZE

 Stanje obveza na dan 31.12.2023. Stanje obveza na dan 30.06.2024.

Ukupne obveze 27.307.196,29 28.886.086,81

Dospjele obveze 0 0